cy es es en es cy cy ca en cy nl en cy su cy en ca es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy kw cy cy en cy en cy cy cy cy cy cy fr cy cy cy cy cy cy en en cy nl cy la es cy nb cy en cy ru cy en cy su cy ceb cy cy ca en cy nl en cy su cy su cy es es en es
Penarth yw’r lle gorau i fyw | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Mae’n swyddogol- mae Penarth ar frig y rhestr o’r 10 llefydd gorau i fyw yng Nghymru. O leiaf yn ôl y Sunday Times sy wedi cyhoeddi rhestr o’r 118 lle gorau i fyw ym Mhrydain. Bu’r panel o sgrifennwyr y papur yn pori drwy ystadegau fel perfformiadau ysgolion, trosedd, iechyd a phrisiau tai yn ogystal a chysylltiadau trafnidiaeth. Roedd ysbryd cymuned yn bwysig i’r beirniaid yn ogystal â safon bwyd y tafarnau lleol. Daeth Arberth, Llangollen ac Aberystwyth yn y deg ucha o lefydd gorau i fyw yng Nghymru, ond ar y brig mae Penarth.
Yn ôl y Sunday Times mae’r dref lan môr yn boblogaidd iawn da theuluoedd ifanc, “and the esplanade is a delight- recent renovations saw its stubby pier voted the country’s most treasured landmark in a poll for National Trust Wales.”
Fel rhywun sydd wedi byw yma am fwy nag wyth mlynedd ar hugain gallai gyd fynd yn hollol, ond nid jest y fi sydd ym meddwl hyn.  Fe ofynnodd Pobl Caerdydd  i ddysgwyr Cymraeg sy’n cwrdd bob wythnos yn y Waterloo Tearooms (un o’r dwsinau o lefydd i dorri syched yn y dref hon) i ysgrifennu am pam maen nhw’n dwli ar Benarth, fel rhan o’i gwaith dosbarth.
O’r chwith: Adrian, Sioned, Sandra, Alyson a Rhian
Meddai Rhian Thomas sy’n gweithio dros elusen: ” Dwi wedi bod yn byw yn ardal Penarth ers wyth mlynedd. Dwi’n gweithio yn y Barri fel Swyddog Datblygu Consortiwm ond dwi’n hoffi mynd i Benarth i siopa a threulio amser- nid y Barri!
Pam ydw i’n hoffi Penarth? Wel, mae’n hawdd i barcio (fel arfer!) a mae dewis da o siopau- bwyd, dillad, anrhegion ac fel arfer mae’n bosiib i ffeindio pethau gwahanol. Mae banc a swyddfa post yma hefyd .
“Mae pobl yn gyfeillgar. Dwi’n hoffi siop ‘Jo’s Organics’ am fwyd a phethau arbennig ac mae Cathy yn siop ddillad ‘Ginger’s’ yn llawn hwyl ac yn onest am sut mae dillad yn edrych!
“Os daw ffrindiau i aros ‘wnai ddod i Benarth- coffi yn ‘Lolfa Ocho’ (Ocho Lounge), cinio yn Prezzo ac wedyn ymweld â’r Pier i weld ffilm yn y sinema. Mae e’n fach ond ‘cosy’ ac mae’n hawdd drefnu tocynnau dros y wê. Mae llawer o bethau eraill i wneud- ymweld âg orsaf y Bad Achub neu fynd am dro ar y promenâd.”
Mae’r môr hefyd yn atyniad i Sandra Chapman, llyfrgellydd. :” Dwi’n hoffi byw ar lan y môr. Dwi’n hoffi gallu cerdded o gwmpas yr ardal. Ces i fy magu ym Mhenarth ond symudais i i Lundain pan o’n i’n ddwy ar hugain. Dychwelais i ddwy flynedd yn ôl. Beth dwi’n gwneud pan ddaw ymwelwyr? Dyn ni’n mynd i’r Pafiliwn Pier a bwyta hufen iâ. Hefyd dyn ni’n mynd i Fae Caerdydd a’r ‘barrage’ i fynd am dro.” A ble mae hoff le bwyta Sandra?  “Dyn ni’n mwynhau Red Hot Buffet ar hyn o bryd achos dyn ni’n hoffi pethau gwahanol.  Gyda’r plant dyn ni’n mynd i Gastell Caerffili ar y trên, mynd am dro i barc Cosmeston neu’r traeth, cerdded i’r Ganolfan Dŵr Gwyllt i wylio pobl ar y dŵr a cherdded i’r barrage i weld y cychod.”
Yn ôl y papur mae’r cynllun i adeiladu 41,400 o dai yng Nghaerdydd, y rhan fwyaf ohonyn nhw yng ngogledd y ddinas yn mynd i greu problemau i deithwyr ac fydd prisiau tai yn codi yn ardal Penarth wrth i bobl edrych am lefydd mwy hwylus i fyw.
Mae Sioned Warrell wedi byw yma ers chwe blynedd a chafodd ei chariad  ei fagu yma. Mae hi’n gweithio gyda gwasanaethau argyfwng saith cyngor a mudiadau eraill i baratoi ar gyfer argyfwng.
“Dwi’n hoffi bod Penarth yn fach a distaw achos dwi’n dod o Ddolgellau, a dwi’n fwy cyffyrddus yn llefydd bach, ond os wyt ti eisiau mynd i Gaerdydd am noson, mae’n hawdd trafeilio.” Mae na amryw o lefydd i fwyta yma ac fe aeth Sioned i un o gaffes enwoca’r dref, y Pelican cafe yn Hamptons yn ddiweddar i ddathlu penblwydd ei mam. Cawson nhw frechdannau a thê, “Ac ar ôl cael ‘slab’ mawr o gacen, roedd rhaid cerdded o i ffwrdd. Cerddon ni ar hyd Ffordd Rectory drwy’r parc, a stopio i weld yr adar, cyn i ni fynd draw i’r ‘clifftops’. Cerddon ni dros y prom i’r Pier lle gafon ni baned o de i gynhesu cyn cerdded yn ôl i’r car.”
Digon o lefydd i ymlacio
Mae llawer o bethau yn plesio Alyson Hadley am Benarth. ” Dwi’n  byw ym Mhenarth ers tair blynedd ond pan ron i’n blentyn, es i i’r ysgol yma. Dwi’n hoffi byw yma achos mae hi’n bosib i fynd i’r traeth, sinema ar y Pier, siopa a mynd am dro rownd Cosmeston- llawer o bethau. I blant mae lot o chwaraeon, clwbiau a gweithgareddau ac i’r oedolion mae llefydd neis i ymlacio ac i gwrdd â ffrindiau.”
Mae Adrian Jackson yn fargyfreithwr. “Des i i Benarth dair blynedd yn ôl. Penderfynais ar Benarth achos mae’n agos i’r môr a’r brifddinas. Mae’n ffantastig gallu byw mewn pentre bach  ac yn gallu mynd ar y tren ac wedyn ar ôl dim ond pymtheg munud, allan wrth stadiwm Principality. Ym Mhenarth mae na lot o lefydd i fynd i fwyta neu i gerdded o gwmpas. Y Pier, sydd wedi’i ail adeiladu gyda sinema bach, yw’r lle mwyaf arbennig – ac enwocaf, oherwydd ei olwg hardd ar luniau a chardiau post.”
Mae’r pier eiconig yn denu miloedd o ymwelwyr ac  mae’r pobl leol yn browd iawn o’i ”stubby Pier” fel mae’r dysgwyr wedi esbonio. Ys dywed y Sunday Times “Move over, Brighton Pier” felly.
sylw ar yr adroddiad yma
Adrian Jackson, Sioned Warrell, Rhian Thomas, Sandra Chapman, Alyson Hadley
© Hawlfraint 2019 POBL CAERDYDD. Cedwir Bob Hawl.